Procesul verbal al şedinţei din data de 06.09.2017
Şedinţa a fost condusă de Manager General  Dr. Grasu Alis. 


Incepând cu data de 1 octombrie se va reveni la ședințele săptămânale, deoarece problemele care trebuie discutate sunt numeroase.

A fost pusă în discuție o reclamație referitoare la comportamentul la caz al unui echipaj de tip B2. A fost elaborată o nota de serviciu în privința prioritizării corespunzătoare a cazurilor de AVC cu debut brusc.

Echipajele sunt obligate să anunțe dispeceratul atunci când sunt reținute mai mult timp la spital. Dispeceratul și medicul coordonator trebuie să ia masurile potrivite pentru fiecare situație.

S-a dat o revenire la o nota de serviciu din 22 iunie 2016 către Compartimentul Tehnic care se referă la tot ce reprezintă centurile de siguranță.

O altă notă de serviciu a derivat din disfuncționalitati ce trebuie eliminate. Autosanitarele care merg în service trebuie să aiba referatul de necesitate completat de cel care a constatat posibila defecțiune. Recepția autosanitarei după reparație, atât la service-ul SABIF cât și la service-urile partenere, se va face în urma procesului verbal de recepție și după o probă de parcurs de 20 km, tot de către persoana care a constatat defecțiunea.
Se vor modifica toate fișele de post ale personalului operativ, astfel încât să conțină toate notele de serviciu emise pentru compartimentul la care lucrează.

De la 1 septembrie 2017, noul asistent șef este as. Iulia Rudaru.

Medicina Muncii pe anul 2017 se va desfasura după următorul program:

· 14-15.09.2017 Microstația sector 6 și Chiajna

· 18-19.09.2017 Microstația sector 3

· 20,21,22.09.2017 Microstața sector 4, Popești Leordeni și Vidra

· 25-26.09.2017 Microstația sector 5

· 27-28.09.2017 Microstația sector 1, Chitila, Otopeni

· 29.09.2017 Microstația Buftea

· 2-3.10.2017 Microstația Săftica și Snagov

· 4-5.10.2017 Microstația Voluntari, Brănesti și Pantelimon

· 6 si 9.10.2017 Microstatia Măgurele și Bragadiru

· 10-20.10.2017 Stația Centrală
S-a discutat în continuare problema mașinilor aflate în service. Vor ieși din service 9 mașini si vor rămâne în continuare 21 in service.
Continuă programul de pregatire profesională. La următoarea ședință, se vor preda procesele verbale de instruire precum și consumurile de materiale sanitare și medicamente.                                                                                
Operatoarele de la substații care stau peste program pentru formarea echipajelor din turele unde nu există opetaror vor sta peste program doar cu acordul medicului coordonator și doar pentru maxim o ora și jumătate. Dispecerul va forma cu prioritate echipajele pentru aceste substații.

Se vor efectua ture suplimentare doar atunci când tura nu este completă.

Pe perioada Conferinței, persoanele care vor participa vor trebui să lase un om în schimb, în afara celor care erau deja programați in concediu.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
